SKY เปิดตัวแอปฯ “VIMARNN” ระบบบริหารจัดการ Visitor
SKY ต่อยอดเทคโนโลยีความปลอดภัยอัจฉริยะจาก “TOSSAKAN” เปิดตัวแอปฯ “VIMARNN” ระบบบริหารจัดการ Visitor ยกระดับการให้บริการแบบครบวงจร
SKY ต่อยอดเทคโนโลยีความปลอดภัยอัจฉริยะจาก “TOSSAKAN” เปิดตัวแอปฯ “VIMARNN” ระบบบริหารจัดการ Visitor ยกระดับการให้บริการแบบครบวงจร
30 มิ.ย. 2565

นายขยล ตันติชาติวัฒน์ ประธานเจ้าหน้าที่สายงานการตลาด บริษัท สกาย ไอซีที จำกัด (มหาชน) หรือ SKY เปิดเผยว่า หลังบริษัทเปิดตัวผลิตภัณฑ์เรือธง “TOSSAKAN” แพลตฟอร์มด้านความปลอดภัยอัจฉริยะ นำเสนอบริการและโซลูชันสู่ธุรกิจอสังหาริมทรัพย์ วันนี้ สกาย ไอซีที พร้อมเดินหน้าขยายขีดความสามารถและศักยภาพด้าน Smart Security Ecosystem เปิดตัวแอปพลิเคชัน “VIMARNN” หรือแอปฯ “วิมาน” ระบบบริหารจัดการผู้มาติดต่อ (Visitor Management System: VMS) มุ่งมั่นพัฒนาระบบรักษาความปลอดภัยอัจฉริยะให้ครอบคลุมและทำงานได้เต็มประสิทธิภาพยิ่งขึ้น
โดยแอปพลิเคชัน “VIMARNN” สามารถบริหารจัดการผู้มาติดต่อได้ด้วยปลายนิ้วผ่านฟีเจอร์ Visitor โดยเจ้าบ้านสามารถลงทะเบียนล่วงหน้าเพื่อเชิญผู้มาติดต่อได้ทั้งแบบเดี่ยวและแบบกลุ่ม สามารถลงทะเบียนข้อมูลเลขทะเบียนรถและกำหนดเวลาเข้า-ออกของผู้มาติดต่อได้ล่วงหน้า ซึ่งแอปฯ ได้เชื่อมโยงกับเทคโนโลยี AI ผ่านระบบอ่านป้ายทะเบียนรถอัตโนมัติ (License Plate Recognition: LPR) และระบบจดจำใบหน้า (Face Recognition) เพื่อช่วยตรวจสอบและยืนยันตัวตนผู้มาติดต่อ พร้อมอำนวยความสะดวกให้เจ้าบ้านและผู้มาติดต่อสามารถเข้า-ออกพื้นที่ได้อัตโนมัติ และภายในแอปฯ เสริมด้วยฟีเจอร์ E-Stamp ใช้ยืนยันการอนุญาตออกจากโครงการผ่านเลขทะเบียนรถได้ทันที ซึ่งข้อมูลการเข้า-ออกทั้งหมดจะถูกแสดงผลบน Operation Dashboard ให้ผู้ดูแลโครงการเฝ้าระวังได้แบบเรียลไทม์ พร้อมแจ้งเตือนสถานะผู้มาติดต่อไปยังเจ้าบ้านทันที

ทั้งนี้ สกาย ไอซีที พัฒนาแอปพลิเคชัน VIMARNN เพื่อต่อยอดจากแพลตฟอร์ม TOSSAKAN ให้ยกระดับสู่ Smart Security Ecosystem ดูแลความปลอดภัยในโครงการที่อยู่อาศัยได้แบบครบวงจร โดยมีจุดเด่นคือการเชื่อมต่อฐานข้อมูลร่วมกัน ซึ่งข้อมูลผู้มาติดต่อทั้งหมดจะถูกจัดเก็บไว้ในระบบ Cloud Storage ที่มีความปลอดภัยในการจัดเก็บข้อมูล และช่วยให้การทำงานของเจ้าหน้าที่นิติบุคคล หรือบุคคลที่เกี่ยวข้องมีความคล่องตัวในการทำงาน สามารถนำไปใช้ในการวางแผนและยกระดับความปลอดภัยภายในโครงการได้อย่างมีประสิทธิภาพ
“แอปพลิเคชัน VIMARNN พร้อมช่วยให้ลูกค้าองค์กรกลุ่มอสังหาฯ สามารถบริหารจัดการผู้มาติดต่อภายในโครงการที่อยู่อาศัย เพื่อส่งมอบบริการที่ดียิ่งขึ้นและเพิ่มความสะดวกสบายให้แก่ลูกบ้าน นอกจากนี้ ยังช่วยลดต้นทุนในการพัฒนาระบบของลูกค้าเช่นเดียวกัน” นายขยล กล่าว 
อย่างไรก็ตาม บริษัทได้วางแผนพัฒนาฟีเจอร์ใหม่ๆ เพื่อนำเสนอโซลูชันที่ดียิ่งขึ้นครอบคลุมอสังหาริมทรัพย์ทั้ง 7 กลุ่ม ได้แก่ 1.โครงการที่อยู่อาศัย ทั้งคอนโดมิเนียมและบ้านจัดสรร 2.อาคารสำนักงาน 3.โรงแรม 4.โรงพยาบาล 5.โรงงาน 6.อาคารเชิงพาณิชย์หรือห้างสรรพสินค้า 7.สถานศึกษา ตั้งแต่โรงเรียนจนถึงมหาวิทยาลัย สามารถสอบถามรายละเอียดเพิ่มเติมได้ที่ https://bit.ly/Vimarnn_Contact_Us หรือโทร 02-029-7877